Կադրային փոփոխություններին է անդրադառնում նաեւ «Ժամանակ» օրաթերթը. - «Հայաստանի նորագույն պատմության շրջանը գերհարուստ է եղել անակնկալ, աղմկոտ կադրային փոփոխություններով, որոնցից, սակայն, պետության որակը, քաղաքացիների կյանքը կարծես թե առանձնապես մեծ փոփոխությունների չի ենթարկվել: Մենք արդեն բազմիցս ասել ենք, որ հիմնական պատճառ հանդիսանում են համակարգային արատները: Երբ համակարգն ինքը արատավոր է, ապա այդ արատավոր շրջանի ներսում կայացվող այս կամ այն որոշումները, գծվող այս կամ այն լուծումները չեն կարող դրական ազդեցություն ունենալ ընդհանուր մթնոլորտի վրա»: